દિવાળીની રાત્રે જંગલેશ્વર વિસ્તારમાં ફટાકડાને લીધે કાચા-પાકા ઝુંપડા સળગી જતા સાત જેટલા દેવીપૂજક પરિવારો બેઘર બની ગયા હતા આવી પરિસ્થિતિમાં ઉચ્ચ અધિકારીઓના માર્ગદર્શન હેઠળ ડીસીપી રવિકુમાર સૈની,એસીપી પ્રદિપસિંહ જાડેજાએ માનવતાની રુહે આ પરિવારોને મદદ કરવા સૂચના આપેલ હતી. કુદરતી આફત સામે આ પરિવારો પણ દિવાળી પર્વની ઉજવણી કરી શકે તે માટે ભકિતનગર પીઆઇ વી.કે.ગઢવી તથા સ્ટાફ દ્વારા તેઓને મદદ કરવાનું નક્કી કરેલ હતું અને બોલબાલા ટ્રસ્ટના જયેશભાઇ ઉપાધ્યાયનો સંપર્ક કરી આ લોકોને સહાય પૂરી પાડવા માટે જાણ કરતા, તાત્કાલિક જયેશભાઈ તેમની સમગ્ર ટીમ લઈ અને તમામ બેઘર બનેલા લોકોને જીવન જરૃરિયાતની ચીજ વસ્તુઓ કપડાં, વાસણ પૂરી પાડેલ હતી.શ્રમિક દેવીપૂજક પરિવારને અનાજ, પહેરવાના કપડા, ઓઢવા પાથરવાનું સામાન, નાસ્તો તેમજ જીવન જીવવા માટે જરૃરી પ્રાથમિક જરૃરિયાતની તમામ વસ્તુઓ પૂરી પાડેલ હતી. આ ઉપરાંત, જયાં સુધી તેમના રહેણાક પાછા બની ન જાય ત્યાં સુધી દરરોજ બે ટાઈમ ભોજન પણ પૂરું પાડવા માટેની વ્યવસ્થા કરી દેવામાં આવી હતી આમ, દિવાળીના તહેવારોના સમયે ફટાકડાના કારણે અકસ્માત આગ દ્વારા ભોગ બનેલા શ્રમિક પરિવારો સાથે સંવેદનશીલતા દાખવી પોલીસ પ્રજાનો મિત્ર છે તે સૂત્ર રાજકોટ પોલીસે સાર્થક કરી બતાવ્યું હતું